Malmesbury-botsing: Dodetal styg | Maroela Media
Die ongelukstoneel. Foto: Twitter via @BOSBEER2006
Die dodetal in ŉ gru-botsing op Klipheuwelweg buite Malmesbury in die Wes-Kaap het tot nege gestyg.
Lt.kol. Andrè Traut, woordvoerder van die polisie, het aan Maroela Media bevestig nege mense is dood nadat twee voertuie omstreeks 19:00 Sondagaand reg van voor teen mekaar gebots het. Vyf volwassenes en vier kinders is dood, het Traut gesê.
Maroela Media het vroeër berig ŉ ligte afleweringsvoertuig en ŉ bakkie was in die botsing betrokke. Richard Coleman, woordvoerder van die Kaapstadse verkeersdienste, het vroeër gesê die bestuurder van die afleweringsvoertuig, twee mans in hul 30’s, ŉ 19-jarige man, twee tienerseuns en twee kleuters van ongeveer twee jaar oud is op die toneel dood.
Traut het gesê ŉ saak van strafbare manslag word ondersoek, maar niemand is nog in hegtenis geneem nie.
Skietgeveg ná rooftog by Kolonnade
Was daar net toe die pad toegemaak is. Verskriklik. As die bakkie se canopy nie op pad gelê het nie sou jy ook nie dit kon uitken nie. Nog nooit sulke verwronge staal gesien nie. Dit was nie teen 100km/h nie. Ai.
Kop aan kop botsings word as ‘n reel as ernstig beskou, meestal met noodlottige gevolge.
Ongelooflik hoe dit op ‘n gelyk stuk pad ook gebeur.
Rey · 2 jaar gelede
Kry asseblief julle feite reg, julle ontstel ons as familie. Dus tragies genoeg vir ons hoe kan julle nog sulke photos post? Skaam julle!!